A szálláshely a második emeleten van, ahonnan látni a tengert. Ez nagyon tetszett, a fotókon nem is látszik. Az apartman jól felszerelt és kényelmes. 4 gyerekkel utaztunk, a két szoba teljesen elegendőnek bizonyult. A nappali tágas, akár még táncolhattunk is volna. :) Az épület fekvése nagyon jó, az erkélyajtót és a szobák ajtajait kinyitva állandóan jár a levegő, reggelre a srácok már panaszkodtak, hogy fáztak. A környék csendes, falusias városi beütésekkel. A közelben több boltot is felfedeztünk, de gyönyörű templomok is vannak, átlag napi 4(!) misével. Nem messze van a játszótér, hatalmas mászókával, a gyerekeim oda voltak a boldogságtól. Az ott élők kedvesek, a sziget magyar szemmel kissé kopár, de nagyon hangulatos. Összességében remek volt a szállás, maga Gharb és Gozo is, ahol két hetet sikerült eltöltenünk kedves házigazdánk, Jesmond jóvoltából. Köszönjük! :)